**Referat af bestyrelsesmøde i Fiskbæk torsdag den 4. april 2024**

Deltagere: Anne Marie Thomsen (58), Kirsten Friis Hansen (62), Sønke Lorenzen (30), Birthe Holm (66), Steen Stuhr (52), Eva Nielsen (44) og Jens Vedsted-Hansen (60).

1. Valg af referent: Jens.
2. Underskrivelse af referat

Referatet fra bestyrelsesmødet 11. marts 2024 blev underskrevet.

1. Siden sidst
* Status mht. legehus/legeplads: Vi drøftede omfanget af de reparationer, der skal foretages, og nåede frem til, at det formentlig er tilstrækkeligt at udskifte legehusets gulv, evt. med fliser. Desuden skal døren udskiftes eller repareres. Steen og Eva lovede at besigtige legehuset efter mødet.
* Status mht. fliserenovering: Anne Marie fortalte, at gartner Mulvad endnu ikke har meddelt, hvornår han vil påbegynde arbejdet.
* Status vedr. el-ladestandere: Steen havde rundsendt et forslag fra Monta/Odder El om opsætning af ladestander. Vi tilsluttede os forslaget, som Steen vil fremlægge på generalforsamlingen 18. april (punkt 7 på dagsordenen). Desuden vil han deltage i et orienteringsmøde om ladestandere, som ABF afholder senere i april.
* Status vedr. ’rollatorstien’: Jens orienterede om sin seneste kontakt med Aarhus Kommune, som har klargjort, at der er tale om en såkaldt privat fællessti. Da den er offentligt tilgængelig, har Fiskbæk som tilstødende grundejer pligt til snerydning og glatførebekæmpelse. Anne Marie vil afklare nogle formelle forhold ang. vores aftale med Bonde om udførelse af disse opgaver.
1. Økonomi

Birthe orienterede om afslutning af overdragelsen af nr. 64. Derudover var der intet at bemærke om Fiskbæks økonomi.

1. Generalforsamlingen 18. april 2024

Vi gennemgik dagsordenen og aftalte diverse praktiske forhold mht. afholdelse af generalforsamlingen.

I den forbindelse meddelte Sønke, at han ønsker at udtræde af bestyrelsen. Der skal derfor vælges i alt tre bestyrelsesmedlemmer på generalforsamlingen.

1. Forslag til vedtægtsændringer

På baggrund af drøftelsen på forrige bestyrelsesmøde ang. ændring af ABF’s standardvedtægter havde Jens udarbejdet et forslag til ændring af Fiskbæks vedtægter. Det blev besluttet at fremsætte dette forslag på generalforsamlingen (punkt 6 på dagsordenen).

1. Vedligeholdelsesplanen

Anne Marie havde endnu ikke hørt fra Beder Murerforretning ang. planens forberedelse. Hun vil om nødvendigt rykke dem, og Steen vil bidrage når planen skal udarbejdes.

1. Arbejdsopgaver på arbejdsdagen 27. april 2024

Vi drøftede og godkendte Anne Maries forslag til arbejdsopgaver. Hun påtog sig at stå for indkøb af nødvendige materialer til brug for arbejdet på arbejdsdagen.

Kirsten påtog sig at indkøb ny voksdug til drivhuset samt brød mv. til fælles morgenmad på arbejdsdagen.

1. Forslag om fælles rensning af tagrender

Der var fremkommet forslag om en fælles ordning mht. rensning af tagrender, og vi var enige om at det vil være fornuftigt og rimeligt at have en sådan ordning for alle husene. Blandt forskellige muligheder for at organisere rensningen besluttede vi at sætte den på som fast opgave på en arbejdsdag én gang om året.

1. Eventuelt
* Steen og Sønke lovede at stå for græsklipning sammen med Poul igen i sommeren 2024. Samtidig aftalte vi dog at efterlyse en eller flere beboere, der vil deltage i dette arbejde som afløser for Ole efter dennes fraflytning i januar.
* I forlængelse af drøftelsen under punkt 3 besluttede vi, at der skal købes og opsættes en ny sandkasse.
1. Næste møde

Vi aftalte at holde næste bestyrelsesmøde torsdag den 18. april kl. 16.30 på kroen, forud for generalforsamlingen samme dag kl. 17.30.